2 Korintiërs 5:5 ’n Mens lê op sy sterfbed. Jy het jou aan Christus as die draer van jou skuld toevertrou. By alle hartseer kan jy die sekerheid hê dat jy vir ewig by die HERE gaan tuiskom. Hoekom kan jy daardie sekerheid hê? Die Heilige Gees noem in ons teks twee redes daarvoor. Die twee is:
Wat beteken dit? Dat as dit om ons ewige toekoms gaan ons daar niet self vir hoef te sorg nie. Dit is nie mensewerk nie. As ons dit moes doen, sou dit onseker wees. Ons moet selfs sê dat ons dan geen goeie ewige toekoms sou hê nie. Wat is dit nou dat die HERE die gelowiges toeberei het? As jy as kind van God op jou lewe terugkyk, sien jy hoe die HERE met en in jou gewerk het. Hoe Hy dit was wat mense vir jou gegee het om vir jou van Christus te vertel, hoe de Gees daarvoor gesorg het dat jy jou lewe nie by jouself bly soek het nie maar by Christus. So merk jy die werk van God in jou lewe op. Hy is dit wat jou tot ’n gelowige kind van God gemaak het. ’n Mens leer dan vir daardie genadewerk van God in jou lewe, waardeur jy onverdiend toekoms het, te dank. Die werk van God deur Christus en Sy werk in jou deur die Gees gee jou die sekerheid dat jy op pad is na die plek in die hemel wat Christus vir jou berei het. Joh 14:2. Môre meer oor die tweede rede vir hierdie sekerheid.